**12º. Concurs de prototips Siemens: "Automatización y Digitalización. Industria 4.0"**

L’institut l'Alt Penedès de Vilafranca, torna a ser seleccionat per al 12º. concurs de prototips Siemens, "Automatización y Digitalización. Industria 4.0"

Després de treballar durant el curs 2020 i 2021 amb els grups de segon curs de grau superior del cicle formatiu d’automatització i robòtica industrial, en el prototip “KUCHENLADEN VIER.NULL” (Rebosteria 4.0) i després de tenir que aturar aquest treball, degut al confinament, per fi, s’ha pogut entregar el dia 15 de maig, aquest gran treball.

Els treballs presentats en aquesta convocatòria, han estat vint-i-vuit. S’han seleccionat deu que han passat a la final. Cal senyalar que d’aquest deu finalistes set son instituts de formació professional i tres universitats d’enginyeria, de tot l’Estat Espanyol.

El projecte presentat per l’institut Alt Penedès, i com explica el professor Joan Carles Gual, tutor del treball; neix arrel d’una petició de la empresa Especialitats Masdeu, situada a Puigdàlber, on es vol millorar la fabricació d’un dels seus productes, els macarons, on amb càmeres de visió artificial i un sistema automàtic de servosistemes i robots industrials, controlen si el producte es adequat i passa els estàndards de qualitat, per poder-los envasar de forma automàtica.

En tot aquest procés intervenen, les últimes tecnologies, enfocades a la industria 4.0, com el “motion control”, la impressió 3D d’alta qualitat, les dades IoT gestionades al núvol, els PLC, la visió artificial, la informàtica, la seguretat, la robòtica i el bessó digital. Tota aquesta tecnologia, de primer nivell, la pot oferir l’institut Alt Penedès, per formar als seus alumnes i crear professionals que s’adapten al perfil que demanda la industria que ens envolta.

El dia 29 de juny Siemens informarà que tres instituts i universitats seran premiades. Us informarem.

Enllaç del vídeo presentat al concurs:

https://youtu.be/9qHs2O3wuPE